Document ID: /roh_data/filtered/fineweb-2-filterrobots_roh.jsonl.gz/22805

Per ils da Falera è la fusiun cun Laax, Sagogn e Schluein giud maisa. I na duai gnanc dar ina evaluaziun profunda cun avantags e dischavantatgs, il project fusiun è retratg gia en l'emprima fasa.
Temas dals adversaris:
- Tema da perder e stuair parter l'acquistà
- Il num Falera fiss svanì
- Auters cumondan ed els han da far obedientscha
En discurs cun persunas che na levan betg ina tala fusiun èsi spert stà cler, che questas temas domineschan talmain, uschia ch'els n'èn betg averts per ina tala fusiun.
Reacziuns dals adversaris
- Chattar allianzas
- Far enconuschent lur opiniun ed uschia chattar las persunas ch'èn da la medema opiniun
Ils promoturs da la fusiun:
- Ina fusiun è dar e prender
- Avantatgs e dischavantatgs
- Fermezzas tras la grondezza
Ils promoturs n'han betg quintà cun ina tala opposiziun, malgrà ch'els savevan che la suprastanza da Falera na sustegnia betg questa fusiun. La situaziun da corona cun la mancanza da pudair discutar, saja quai sin maisa radunda u era en auter gremis, n'ha era betg gidà als promoturs.
Ils promoturs han manchentà da far lur allianzas e far campagna da votaziun:
- Chattar ed animar la glieud da sa participar a la votaziun
- Orientar e promover il Gea avant che decider
Linus Livers
Producent Surselva e Grischun Central
Linus Livers lavura per RTR sco correspundent da la Surselva. Dal biro a Glion anora maina el il team da redacturs da radio per la Surselva e per il Grischun Central.